R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 

0. 
0. P R O C E S  -  V E R B A L
încheiat azi  12 martie 2021  în şedinţa extraordinara a    
1. Consiliului Local al Comunei Orlat
 	 	                                             
     
                               Se declară deschisă şedinţa extraordinară a Consiliului Local Orlat , din data de  12 martie 2021 ora 12:00 . 
                               Sunt prezenti 13 consilieri . Absenţi : -
                               Se prezinta următorul proiect al ordinii  de zi :

O R D I N E   D E   Z I :

             1.        Proiect de hotărâre privind alegerea preşedintelui de sedinţă .
-	iniţiator: Primar - Gâţă Aurel

            2.      Prezentarea şi aprobarea Procesului – Verbal al şedinţei ordinare din data de 18 februarie 2021
-	iniţiator: secretar general Vulea Monica - Elena
                       
             3.       Proiect de hotărâre privind organizarea Reţelei şcolare din Comuna Orlat , pentru anul şcolar 2021 - 2022
-	iniţiator: Primar - Gâţă Aurel

            4.    Proiect de hotărâre privind aprobarea modificării Regulamentului propriu privind stabilirea unor măsuri pentru gospodărirea localităţii , precum şi constatarea faptelor ce constituie contravenţii
-	iniţiator: Primar - Gâţă Aurel

             5.    Proiect de hotărâre privind desemnarea reprezentanţilor Consiliului local al Comunei Orlat în comisia de evaluare a performanţelor profesionale individuale ale Secretarului general al Unităţii administrativ-teritoriale Comuna Orlat pentru activitatea desfăşurată în anul 2020
-	iniţiator: Primar - Gâţă Aurel

           6.    Proiect de hotărâre privind exprimarea acordului pentru încheierea unui contract de cesiune privitor la Contractul de concesiune nr. 710/16 august 1995
-	iniţiator: Primar - Gâţă Aurel

            7.    Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală
-	iniţiator: Primar - Gâţă Aurel
 
             8.    Proiect de hotărâre privind aprobarea înregistrării Comunei Orlat în Sistemul Naţional Electronic de Plată online a taxelor şi impozitelor utilizând cardul bancar şi aprobarea suportării de către comuna Orlat a  comisionului perceput de furnizorii de servicii de acceptare de plati electronice
-	iniţiator: Primar - Gâţă Aurel

             9.    Proiect de hotărâre privind însuşirea Raportului informării şi consultării publicului privind iniţierea elaborării documentaţiei de urbanism P.U.D.  - ,, Desfiinţare construcţii  existente şi construire depozit de medicamente şi fabricarea medicamentelor de uz uman’’ beneficiar SC EUROPHARM HEALTHCARE GROUP SRL
-	iniţiator: Primar - Gâţă Aurel
                      
                      Se aprobă cu 13 voturi pentru ordinea de zi.  
                      Se da citire proiectului de hotarare de la punctul 1.
                      Se alege presedinte de sedinta  dl Muntean Petru cu 13 voturi pentru .
[bookmark: _GoBack]                      
                      Se prezinta si se supune aprobarii procesul verbal al sedintei ordinare din data de 18 februarie 2021.

                     Cu 13 voturi pentru este aprobat procesul verbal al sedintei ordinare din data de 18 februarie 2021, fără obiecţii.
 
                    Se dă citire punctului 3 al ordinii de zi , Proiect de hotărâre  privind organizarea Reţelei şcolare din Comuna Orlat , pentru anul şcolar 2021 - 2022

                   Se supune la vot proiectul de hotărâre .

                   Cu 13  voturi pentru, Consiliul Local al Comunei Orlat aprobă organizarea Reţelei şcolare din Comuna Orlat , pentru anul şcolar 2021 – 2022.

                    Se dă citire următorului punct al ordinii de zi  de către preşedintele de şedinţă, Proiect de hotărâre  privind aprobarea modificării Regulamentului propriu privind stabilirea unor măsuri pentru gospodărirea localităţii , precum şi constatarea faptelor ce constituie contravenţii

                 Dl Primar spune că s-a iniţiat acest proiect de hotărâre deoarece s-a constatat că sancţiunile din vechea hotărâre nu sunt suficiente.
                Dna secretar general spune că în hotărârea din 2016 sanctiunile erau de 200 lei pentru persoane fizice si 400 lei pentru persoane juridice  , in 2019 erau de 500 lei pentru persoane fizice si 1.000 lei pentru persoane juridice iar acum prin proiectul de hotarare se propune ca acestea sa fie intre 500 şi 2.000 lei pentru persoane fizice şi între 1.000 şi 5.000 lei pentru persoane juridice.
                Dl Primar mai spune că sunt deja întocmite procese verbale de contravenţie sumele se recuperează greu iar in unele uat-uri s-a ajuns chiar la confiscarea mijloacelor de transport cu care erau săvârşite contravenţiile. 
                  Consiliul Local al Comunei Orlat aprobă cu 13  voturi pentru  modificarea Regulamentului propriu privind stabilirea unor măsuri pentru gospodărirea localităţii , precum şi constatarea faptelor ce constituie contravenţii



                 Dl Primar menţionează faptul că în hotărârea privind stabilirea impozitelor si taxelor locale este stabilit un tarif/mp ptr utilizarea domeniului public. Mai spune că apar cazuri cand cetatenii depozitează pe domeniul public diverse materiale de construcţii şi ar trebui stabilit un tarif pentru ocuparea temporară a domeniului publici dar nu în scopuri comerciale cât şi pentru maşinile care sunt mai mari de 3,5 tone staţionate pe domeniul public.     

                Dl consilier Muntean Petru propune ca cei care au autorizaţie de construire să nu plătească câteva luni iar cei care au maşini neînscrise pe Orlat să plătească ceva.

               Dl consilier Gâţă Ioan este de părere că poate ar fi mai bine ca staţionarea intr-un anumit interval orar de ex. orele  22:00 – 6:00 să fie permisă.             

                Preşedintele de şedinţă, dl Muntean Petru, dă citire punctului 5 al ordinii de zi , Proiect de hotărâre privind  desemnarea reprezentanţilor Consiliului local al Comunei Orlat în comisia de evaluare a performanţelor profesionale individuale ale Secretarului general al Unităţii administrativ-teritoriale Comuna Orlat pentru activitatea desfăşurată în anul 2020.


                 Dl Primar spune că potrivit legislaţiei secretarul general trebuie să fie evaluat de către primar şi 2 consilieri.
                Dl viceprimar propune pe doamna Topîrcean Elena şi pe doamna Rodeanu Elena Simona ca reprezentanţi ai Consiliului Local în comisia de evaluare. 
               Preşedintele de şedinţă le întreabă pe doamnele consilier dacă aceceptă propunerea iar acestea răspund că da. 
               Având în vedere că nu mai sunt alte propuneri  , se supune la vot proiectul de hotărâre. 
               Cu 13  voturi pentru  , Consiliul Local al Comunei Orlat aprobă proiectul de hotărâre privind desemnarea reprezentanţilor Consiliului local al Comunei Orlat în comisia de evaluare a performanţelor profesionale individuale ale Secretarului general al Unităţii administrativ-teritoriale Comuna Orlat pentru activitatea desfăşurată în anul 2020.
                   Se trece la următorul punct al ordinii de zi , Proiect de hotărâre privind  exprimarea acordului pentru încheierea unui contract de cesiune privitor la Contractul de concesiune nr. 710/16 august 1995

                     Dl Primar spune că este vorba despre un teren concesionat pentru care se trece concesiunea de pe Băcilă Vasile pe Cloţan Tiberiu. 

                   Consiliul Local al Comunei Orlat cu 13  voturi pentru  îşi exprimă acordul pentru încheierea unui contract de cesiune privitor la Contractul de concesiune nr. 710/16 august 1995

                   Se da citire punctului 7 al ordinii de zi, Proiect de hotărâre privind aprobarea modificării organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală
 
                    Dna secretar general spune că s-a organizat examen de promovare în treaptă profesională în cadrul Compartimentului de apă canal , iar ca urmare a promovării acestui examen de  către dl Parolă Ioan se propune modificarea organigramei şi a statului de funcţii.

                   Cu 13 voturi pentru , Consiliul Local al Comunei Orlat , aprobă modificărea organigramei şi a statului de funcţii pentru aparatul de specialitate al autorităţii executive din Comuna Orlat şi serviciile publice , fără personalitate juridică , de subordonare locală
 
                Dl preşedinte dă citire punctului 8 al ordinii de zi, Proiect de hotărâre privind aprobarea înregistrării Comunei Orlat în Sistemul Naţional Electronic de Plată online a taxelor şi impozitelor utilizând cardul bancar şi aprobarea suportării de către comuna Orlat a  comisionului perceput de furnizorii de servicii de acceptare de plati electronice 

                Dna secretar general menţionează faptul că dintr-o eroare de tehnoredactare în proiectul de hotărâre este trecut eronat procentul de 2%  dar varianta corectă este 1% , iar ca urmare a acestei menţiuni  proiectul de hotărâre se modifică şi va fi supus la vot cu procentul de 1%. 

                Dl Primar spune că se propune înrolarea Comunei Orlat în Sistemul Naţional Electonic de Plăţi cu suportarea comisionului de către Comuna Orlat. 
         
                Dl consilier Gâţă Ioan întreabă de ce trebuie să plătească Primăria comisionul. 

                Dl Primar răspunde că aşa este prevăzut în legislaţie.

                Se supune la vot  proiectul de hotărâre.

                Consiliul Local al Comunei Orlat , cu 13 voturi pentru, aprobă înregistrarea Comunei Orlat în Sistemul Naţional Electronic de Plată online a taxelor şi impozitelor utilizând cardul bancar şi aprobarea suportării de către comuna Orlat a  comisionului perceput de furnizorii de servicii de acceptare de plati electronice. 

                Se dă citire punctului 9 al ordinii de zi , Proiect de hotărâre privind însuşirea Raportului informării şi consultării publicului privind iniţierea elaborării documentaţiei de urbanism P.U.D.  - ,, Desfiinţare construcţii  existente şi construire depozit de medicamente şi fabricarea medicamentelor de uz uman’’ beneficiar SC EUROPHARM HEALTHCARE GROUP SRL.

                Dl Primar spune că în zona Gării investitorul Europharm a depus documentaţia privind iniţierea unui PUD pentru Construire depozit medicamente.
                Dl consilier Olariu Alexandru întreabă care este locaţia exactă iar dl Primar răspunde că este pe un teren privat. 
               Dl consilier Gâţă Ioan  spune că pentru un  depozit de medicamente trebuie avize iar dl Primar spune că este vorba despre o construcţie pentru depozit de medicamente. 

                Consiliul Local al Comunei Orlat cu 13  voturi pentru îşi însuşeşte Raportul informării şi consultării publicului privind iniţierea elaborării documentaţiei de urbanism P.U.D.  - ,, Desfiinţare construcţii  existente şi construire depozit de medicamente şi fabricarea medicamentelor de uz uman’’ beneficiar SC EUROPHARM HEALTHCARE GROUP SRL.

                Dl consilier Olariu Alexandru spune că în materialul de şedinţă din 22.12.2021 se percepea 8 lei/persoană/lună pentru salubritate iar când s-a prezentat la ghişeu pentru achitarea taxei a constatat că aceasta este de 9 lei/persoană/lună.
                Dl Primar spunre că de la repartizarea materialului de şedinţă au apărut modificări care au fost discutate în cadrul şedinţei şi aprobate de către Consiliul Local. 
               Dl consilier Milea Ioan întreabă dacă nu este stipulat acest lucru în procesul verbal al şedinţei se poate modifica?
                Dna secretar general şi dl Primar spun că acest lucru este consemnat în procesul verbal al şedinţei din luna decembrie 2020.
                Dl Muntean Petru întreabă ce s-ar întâmpla dacă s-ar încerca cântărirea deşeurilor iar dl Primar răspunde că gunoiul se cântăreşte , noi îl plătim la tonă dar problema este că în gunoiul menajer nu este doar gunoi menajer şi asta face ca greutatea să fie mult mai mare decât ar trebui să fie. 
                Dl consilier Milea Ioan întreabă dacă are Primăria în plan instalarea unor coşuri de gunoi în alte zone decât cea centrală.
                Dl Primar spune că în zona centrală coşurile de gunoi nu sunt folosite potrivit destinaţiei cetăţenii preferând să arunce gunoiul pe jos.  
                Dl consilier Milea Ioan este de părere că educaţia cetăţenilor nu le-o putem face noi , dar dacă ar fi mai multe coşuri cetăţenii ar arunca gunoiul în ele iar cei care sunt responsabili să se ocupe de golirea coşurilor. 
                Dl Primar spune că se pot pune coşuri suplimentare dar că suma respectivă trebuie prevăzută în buget.
                Dl consilier Gâţă Ioan întreabă ce face Poliţia.
                Dl Primar spune că la Postul de Poliţie sunt 3 posturi şi sunt 0 angajaţi iar la Secţie  sunt 6 posturi şi sunt doar 2 angajaţi.
                Dl consilier Gâţă Ioan este de părere că ar fi bune nişte posturi de Poliţie locală.
                Dl Primar spune că orice se poate dacă există finanţare.
 
               Având în vedere că nu mai sunt puncte pe ordinea de zi , se declară şedinţa închisă . 

 
            PREŞEDINTE DE SEDINŢĂ ,                             SECRETAR GENERAL COMUNA ORLAT
                     CONSILIER                                                        VULEA MONICA – ELENA   
                     MUNTEAN PETRU

